hnačky
Dobrý deň prajem, mám hnačky celý deň. Mám aj HIT, je vhodné pri hist.int. používať Enhydrol forte ?  Alebo aj Enditril ? Ďakujem pekne
Dobrý deň
Ďakujeme za Vašu otázku
Enditril je liek, ktorý sa používa na liečbu akútnej (náhlej) hnačky u dospelých od 18 rokov v prípadoch, keď nie je možné liečiť príčinu hnačky. Výrobca lieku Enditril neuvádza vhodnosť podania pri histamínovej intolerancií a súčasne doterajšie skúsenosti s liekom nepotvrdili jeho bezpečnosť, ale nebol pozorovaný ani negatívny vplyv u ľudí s HIT.
Vhodnejšou voľbou pri histamínovej intolerancií by mohol byť liek
Loperamid Dr. Max
. Odporúčané dávkovanie na začiatku akútnej hnačky sú 2 kapsuly pre dospelých a dospievajúcich a jedna kapsula pre deti, následne sa užíva jedna kapsula (2 mg) po každej ďalšej riedkej stolici. Maximálny počet kapsúl lieku podaný za 1 deň závisí od hmotnosti pacienta a je uvedený v príbalovej informácií pre používateľa. U dospelých nad 54 kg je maximálna dávka 8 kapsúl za deň.
Liek
Enhydrol Forte
je dietetická potravina určená na rehydratáciu organizmu pri hnačkových ochoreniach, horúčke a zvracaní. Jeho výrobca neuvádza vhodnosť podania pri histamínovej intolerancií, ale nebol pozorovaný negatívny vplyv u ľudí s HIT.
Keďže sa odpoveď organizmu na lieky pri histamínovej intolerancii môže líšiť, je potrebné odsledovať individuálnu reakciu pri akejkoľvek liečbe.
Pri histamínovej intolerancií je vhodné užívanie probiotík
PROBIO-FIX INUM
, ktoré napomáhajú posilňovať obranyschopnosť organizmu a sú vhodné aj pri liečbe antibiotikami a na obnovenie črevnej mikroflóry.
V prípade pretrvávania hnačky viac ako 2 dni, alebo zhoršenia zdravotného stavu je potrebné vyhľadať lekársku pomoc.
Prajem pekný zvyšok dňa
S pozdravom, PharmDr. Lucia Kubáňová